4. การประกอบธุรกิจของแต่ละสายผลิตภัณฑ์

บริษัทฯ ประกอบธุรกิจหลัก 3 ประเภท คือ ธุรกิจการลงทุนในหุ้นบริษัทต่าง ๆ
ธุรกิจการให้เช่าและบริการ และธุรกิจสวนอุตสาหกรรม รายละเอียดของแต่ละประเภทธุรกิจ
เป็นดังนี้.-

4.1 ธุรกิจการลงทุนในหุ้นบริษัทต่าง ๆ

4.1.1 ลักษณะผลิตภัณฑ์และบริการ

บริษัทฯ ลงทุนในหุ้นบริษัทต่าง ๆ โดยมีวัตถุประสงค์เพื่อสร้างมูลค่าเพิ่มให้แก่บริษัทฯ
ในระยะยาวและเป็นธุรกิจที่เสริมกับธุรกิจที่บริษัทในกลุ่มดำเนินการอยู่เพื่อเพิ่มศักยภาพในการแข่งขัน
โดยบริษัทฯ จะได้รับผลตอบแทนในรูปของเงินปันผล ในปี 2555 บริษัทฯ ได้มีการลงทุนเพิ่ม 4
บริษัท เป็นเงิน 78,917,785.50 บาท
และมีการยกเลิกการลงทุนเนื่องจากการเลิกกิจการและจำหน่ายออก จำนวน 8 บริษัท

ณ วันที่ 31 ธันวาคม 2555 จำนวนบริษัทที่บริษัทฯ ได้ลงทุนในหุ้นบริษัทต่าง ๆ มีจำนวนทั้งสิ้น 151
บริษัท ประกอบด้วย 3 สายธุรกิจหลัก

1. สายธุรกิจการผลิต

2.  สายธุรกิจจัดจำหน่าย

3.  สายธุรกิจบริการและอื่น ๆ

สายธุรกิจการผลิต บริษัทฯ ร่วมลงทุนกับผู้ประกอบการทั้งในประเทศและต่างประเทศ
โดยลงทุนในบริษัทผู้ผลิตวัตถุดิบ ผู้ผลิตสินค้าสำเร็จรูปทั้งอุปโภคและบริโภค
ภายใต้เครื่องหมายการค้าของบริษัทฯ และบริษัทในกลุ่ม และเครื่องหมายการค้าที่บริษัทฯ
และบริษัทในกลุ่มได้รับลิขสิทธิ์จากต่างประเทศ เช่น

-   บริษัท ไลอ้อน (ประเทศไทย) จำกัด ผู้ผลิตสินค้าอุปโภค ภายใต้เครื่องหมายการค้า เช่น

เปา โคโดโม โชกุบุสซึโมโนกาตาริ ซิสเท็มมา คิเรอิคิเรอิ และซื่อสัตย์ เป็นต้น

-   บริษัท ธนูลักษณ์ จำกัด (มหาชน) ผู้ผลิตเสื้อผ้าสำเร็จรูปและเครื่องหนัง ภายใต้

เครื่องหมายการค้า เช่น Arrow, Guy Laroche, DAKS เป็นต้น

-   บริษัท ไทยวาโก้ จำกัด (มหาชน) ผู้ผลิตชุดชั้นในสตรีและเสื้อผ้าสำเร็จรูป ภายใต้

เครื่องหมายการค้า เช่น Wacoal, Elle, Enfant และ BSC เป็นต้น

-   บริษัท ไทยเพรซิเดนท์ฟูดส์ จำกัด (มหาชน) ผู้ผลิตบะหมี่กึ่งสำเร็จรูป ภายใต้เครื่องหมาย

การค้า เช่น มาม่า เป็นต้น

-   บริษัท เอสแอนด์เจ อินเตอร์เนชั่นแนล เอนเตอร์ไพรส์ จำกัด (มหาชน) ผู้ผลิตเครื่อง

สำอาง เช่น BSC เป็นต้น

สายธุรกิจจัดจำหน่าย บริษัทฯ ลงทุนในบริษัทที่ประกอบธุรกิจจัดจำหน่ายสินค้าอุปโภคบริโภค

และบริษัทขายตรง ซึ่งส่วนใหญ่เป็นการร่วมลงทุนของบริษัทในกลุ่ม และสินค้าที่จัดจำหน่ายส่วนใหญ่

เป็นสินค้าที่ผลิตโดยบริษัทผลิตในกลุ่มเช่นกัน เช่น

-   บริษัท สหพัฒนพิบูล จำกัด (มหาชน) จำหน่ายสินค้าอุปโภคบริโภค เช่น
    ผงซักฟอกเปาบะหมี่กึ่งสำเร็จรูปมาม่า ผลิตภัณฑ์ซิสเท็มมา สบู่เหลวโชกุบุสซึโมโนกาตาริ
    น้ำยาล้างจานไลปอนเอฟ ผลิตภัณฑ์โคโดโม คิเรอิคิเรอิ i-Healti Q10 ซื่อสัตย์
    และบะหมี่อบแห้งกึ่งสำเร็จรูปมาม่าราเมง เป็นต้น

-   บริษัท ไอ.ซี.ซี. อินเตอร์เนชั่นแนล จำกัด (มหาชน) จำหน่ายสินค้าประเภทต่าง ๆ เช่น

  เสื้อผ้าสำเร็จรูป Arrow, Lacoste, Guy Laroche, Elle, DAKS ชุดชั้นใน Wacoal
  เสื้อผ้าเด็ก Enfant, Absorba รองเท้า Regal, Naturalizer, Sby ชุดกีฬา Mizuno,
  Speedo ผลิตภัณฑ์ภายใต้เครื่องหมายการค้า BSC เป็นต้น

-   บริษัท เบทเตอร์เวย์ (ประเทศไทย) จำกัด ขายตรงเครื่องสำอาง
    ภายใต้เครื่องหมายการค้า

Mistine และ Faris by Naris

  สายธุรกิจบริการและอื่น ๆ บริษัทฯ ลงทุนในธุรกิจอื่น ๆ ที่มีศักยภาพ ให้ผลตอบแทนที่น่าพอใจใน

ระยะยาวและประกอบธุรกิจที่สนับสนุนบริษัทอื่นในกลุ่ม บริษัทในสายนี้อยู่ในสายงานบริการ
การลงทุนและพัฒนาที่ดิน เช่น

-   บริษัท สหโคเจน (ชลบุรี) จำกัด (มหาชน) ผลิตและจัดจำหน่ายไฟฟ้า และไอน้ำ

-   บริษัท ฟาร์อีสท์ ดีดีบี จำกัด (มหาชน) รับจ้างผลิตงานโฆษณาและเป็นนายหน้าขายบริการ

ด้านโฆษณา

-   บริษัท อีสเทิร์นไทยคอนซัลติ้ง 1992 จำกัด ประกอบธุรกิจเกี่ยวกับสิ่งแวดล้อม ตรวจ

วิเคราะห์คุณภาพน้ำและอากาศ ควบคุมระบบบำบัดน้ำเสียและระบบผลิตน้ำปะปา

4.1.2 การตลาด และภาวะการแข่งขัน

  การตลาด บริษัทฯ ประกอบธุรกิจลงทุนในหุ้นบริษัทต่าง ๆ ซึ่งมีทั้งบริษัทผลิตวัตถุดิบเพื่อ

ป้อนให้แก่บริษัทผลิตสินค้าสำเร็จรูปและบริษัทจำหน่าย
จากการที่ตลาดมีการแข่งขันสูงและรุนแรงมากขึ้น ผู้ผลิตต้องสร้างนวัตกรรม
เพื่อเพิ่มมูลค่าให้แก่สินค้าและสร้างการสื่อสารถึงผู้บริโภคอย่างต่อเนื่อง ในขณะ

เดียวกัน กิจกรรมการตลาดช่วยเหลือสังคม และการตระหนักถึงปัญหาสิ่งแวดล้อม
ยังเป็นสิ่งที่ผู้บริโภคให้ความสำคัญ และเป็นปัจจัยหนึ่งในการตัดสินใจซื้อ ดังนั้น
บริษัทในสายธุรกิจการผลิตได้จัดหาวัตถุดิบและการผลิตที่เป็นมิตรกับสิ่งแวดล้อม
เพื่อเพิ่มคุณภาพของสินค้าให้สนองความต้องการของผู้บริโภคยุคใหม่ นอกจากนี้
ผู้ผลิตต้องมุ่งพัฒนาประสิทธิภาพการผลิตที่ทำให้เกิดการบริหารต้นทุนให้ลดลงและต้องมีความคล่องตัวในการจัดการ
เพื่อสร้างความสามารถในการแข่งขัน จึงจะสามารถรักษาและเพิ่มส่วนแบ่งการ

ตลาดได้ ซึ่งบริษัทในกลุ่มจะได้เปรียบคู่แข่งในด้านความหลากหลายและต้นทุนที่ต่ำกว่า
มีการวิจัยค้นคว้าและพัฒนาวัตถุดิบใหม่ ๆ อย่างสม่ำเสมอ
และบริษัทในกลุ่มสหพัฒน์ส่วนใหญ่ได้รับมาตรฐานการผลิต ISO 9001

นอกจากด้านการผลิตแล้ว ช่องทางการจัดจำหน่ายก็เป็นอีกกลยุทธ์หนึ่งที่สำคัญ
สินค้าของบริษัทในกลุ่มส่วนใหญ่จะจัดจำหน่ายผ่านบริษัทผู้จัดจำหน่ายในกลุ่ม เช่น บริษัท สหพัฒนพิบูล
จำกัด (มหาชน) บริษัท ไอ. ซี.ซี. อินเตอร์เนชั่นแนล จำกัด (มหาชน) ซึ่งต้องอาศัยตัวกลาง
เช่น ห้างสรรพสินค้าดิสเคาน์สโตร์และคอนวีเนี่ยนสโตร์ ซึ่งมีอำนาจต่อรองสูง
และปัจจุบันห้างสรรพสินค้าดิสเคาน์สโตร์และคอนวีเนี่ยนสโตร์ ได้ขยายสาขาไปต่างจังหวัดมากขึ้น
ซึ่งเป็นโอกาสให้ขยับตัวออกไปขายในต่างจังหวัดได้

มากขึ้น ดังนั้นเพื่อให้มีพื้นที่ขาย จึงต้องมีความแข็งแกร่งด้วยการพัฒนานวัตกรรมใหม่ ๆ
ทั้งด้านผลิตภัณฑ์ และกิจกรรมทางการตลาดอย่างต่อเนื่อง
สามารถตอบสนองความต้องการของลูกค้าที่มีความหลากหลาย เช่น BSC COSMETOLOGY
นำเสนอคอนเซ็ปต์ทางการตลาด “เครื่องสำอางสำหรับผู้หญิงที่สวยที่สุดในโลก Adorned By The
Most Beautiful Women In The World” โดยมีคุณนาตาลี เกวโบวา (NATALIE GLEBOVA)
Miss Universe 2005 เป็นแบรนด์แอมบาสเดอร์
เพื่อตอกย้ำในคอนเซ็ปดังกล่าวและเสริมสร้างภาพลักษณ์ให้แบรนด์ BSC COSMETOLOGY
ก้าวสู่ความเป็นเครื่องสำอางระดับโลก ARROW จัดโครงการประกวด “ARROW HANDSOME 2012”
ภายใต้แนวคิด “Style Legend” ส่วนช่องทางการขายตรงมี บริษัท เบทเตอร์เวย์
(ประเทศไทย) จำกัด เป็นผู้ดำเนินการ ซึ่งมีการปรับกลยุทธ์ทางด้านการขายตรงอยู่ตลอดเวลา
ทำให้ Mistine เป็นที่รู้จักโดยทั่วไป และมีการเพิ่มตัวสินค้าใหม่ภายใต้ แบรนด์ Mistine และ
Faris by Naris สำหรับผู้บริโภคในยุคดิจิทัล บริษัทในกลุ่มได้ทำการตลาดผ่านดาวเทียม Super
Channel (S Channel) เพื่อให้ตรงใจกับความต้องการสิ่งใหม่ ๆ ของผู้บริโภค

จากจุดเด่นของบริษัทในกลุ่มที่มีการบริหารงานอย่างอิสระ มีการแข่งขันกัน
ทำให้แต่ละบริษัทมีการพัฒนาและคิดค้นนวัตกรรมใหม่ ๆ ในการผลิต
เพื่อเป็นการสร้างมูลค่าให้แก่สินค้า และเป็นการเพิ่มช่องทางการจำหน่าย
สามารถตอบสนองความต้องการของผู้บริโภคได้เพิ่มขึ้น แต่เมื่อใดที่ต้องการความร่วมมือ
จะเกิดความร่วมมือกัน เพื่อแสดงศักยภาพของบริษัทในกลุ่ม เช่น งาน Saha Group Fair
ซึ่งได้รับความสนใจและมีผู้เข้าชมงานและซื้อสินค้าเป็นจำนวนมาก
จึงมีการจัดงานดังกล่าวอย่างต่อเนื่อง โดยในปี 2555 ได้จัดเป็นครั้งที่ 16
ซึ่งแต่ละบริษัทจะนำสินค้า ผลิตภัณฑ์ และนวัตกรรมใหม่ ๆ มาร่วมแสดงในงาน
เพื่อเป็นการเชิญชวนลูกค้าทั้งรายเก่าและรายใหม่ ๆ ให้เข้าร่วมงาน
เป็นการพบปะแลกเปลี่ยนความรู้ ความต้องการซึ่งกันและกัน และสามารถทำการค้าระหว่างกัน
ซึ่งเป็นช่องทางในการร่วมทุน และขยายตลาดทั้งภายในและภายนอกประเทศอีกด้วย
และยังทำให้บริษัทในกลุ่มสามารถปรับตัวได้คล่องตัวขึ้น
ตามภาวะเศรษฐกิจที่มีการเปลี่ยนแปลงและผันผวนอยู่ตลอดเวลา
เป็นการกระตุ้นให้บริษัทในกลุ่มมุ่งมั่นพัฒนานวัตกรรมใหม่ ๆ
ทั้งด้านผลิตภัณฑ์และกิจกรรมทางการตลาดอย่างต่อเนื่อง
โดยมุ่งเน้นการบริการและการสร้างมูลค่าเพิ่มให้กับลูกค้า นอกจากนี้
บริษัทในกลุ่มยังได้จัดทำสัญลักษณ์ Saha Group Thailand Best
ให้ปรากฏอยู่บนภาชนะหีบห่อสินค้าหรือป้ายราคา
เพื่อให้ผู้บริโภคได้รับทราบว่ากำลังใช้สินค้าที่ผลิตในประเทศไทยโดยคนไทย
ตลอดจนในงานยังมีการจำหน่ายสินค้าในราคาประหยัด เพื่อขอบคุณและช่วยเหลือประชาชนทั่วไป

ภาวะการแข่งขัน สินค้าที่บริษัทในกลุ่มผลิตและจำหน่าย ส่วนใหญ่จะเป็นสินค้าประเภทอุปโภค บริโภค
ซึ่งล้วนแต่เป็นผลิตภัณฑ์ที่มีความจำเป็นต่อการดำเนินชีวิตประจำวัน เช่น เสื้อผ้าบุรุษ สตรี และเด็ก
ชุดชั้นใน เครื่องสำอาง บะหมี่กึ่งสำเร็จรูป ผงซักฟอก เครื่องหนัง และอาหาร เป็นต้น
การเปิดการค้าเสรี มีผลให้ผู้บริโภคมีทางเลือกมากขึ้น
ผู้ประกอบการในประเทศต้องประสบกับการแข่งขันกับสินค้านำเข้า

ผลิตภัณฑ์ของบริษัทในกลุ่ม จึงมีการพัฒนาและคิดค้นนวัตกรรมใหม่ ๆ
เข้าสู่ตลาดอย่างสม่ำเสมอเป็นที่รู้จักและยอมรับในด้านชื่อเสียงและคุณภาพ
และสามารถสนองตอบผู้บริโภคทุกความต้องการ ซึ่งสินค้าแต่ละประเภทก็มีการแข่งขันที่ต่างกัน เช่น

-   เครื่องสำอาง มีการแข่งขันสูงและรุนแรงมากขึ้น มีอัตราการเติบโตอย่างต่อเนื่อง
    คาดว่ามีอัตรา

โตเพิ่มขึ้นประมาณ 4 % มูลค่าโดยรวมอยู่ประมาณ 33,000 ล้านบาท
โดยเฉพาะตลาดผลิตภัณฑ์บำรุงผิวที่ลดเลือนริ้วรอยมีมูลค่าเกือบครึ่งหนึ่งของตลาด
การทำตลาดที่ปรับเปลี่ยนไปในเชิงรุกมากขึ้น เครื่องสำอางกลุ่มเคาน์เตอร์แบรนด์
ได้ใช้เครื่องมือทางการตลาดแบบครบวงจร ในปี 2555 เครื่องสำอางที่ขายแบบเคาน์เตอร์แบรนด์
เลือกใช้สื่อทางโทรทัศน์ และเพิ่มเม็ดเงินในการโฆษณา ตลอดจนการแนะนำสินค้าใหม่ ๆ
อย่างต่อเนื่อง สื่อโรงภาพยนตร์ สื่อทางอินเตอร์เน็ต และสื่อในห้างสรรพสินค้า
เป็นสื่อที่มีอัตราการขยายตัวเพิ่มขึ้นอย่างชัดเจน บริษัทในกลุ่มก็ใช้สื่อดังกล่าวเช่นกัน
ส่วนในดิสเคาน์สโตร์ ซึ่งมีการเปลี่ยนแปลงครั้งใหญ่
ทำให้ผู้แข่งขันในตลาดลดลงเหลือเพียงบิ๊กซีและเทสโก้โลตัสเท่านั้น และดิสเคาน์สโตร์
พยายามยกระดับภาพลักษณ์ของตัวเองในธุรกิจดิสเคาน์สโตร์ มีการแข่งขันด้านราคาที่รุนแรง
การทำราคาที่ต่ำกว่าท้องตลาดมาก ทำให้อำนาจการต่อรองอยู่ในมือ
เกิดการเรียกร้องผลประโยชน์ในเชิงรุก รวมถึงดิสเคาน์สโตร์ มีลักษณะเป็นการลงทุนข้ามชาติ
ทำให้สามารถขยายฐานการเปิดสาขาได้อย่างต่อเนื่อง
ซึ่งรวมถึงการขยายตัวลักษณะของคอนวีเนี่ยนสโตร์และซูเปอร์มาร์เก็ตแบบย่อส่วนไปในชุมชนต่าง ๆ
เพื่อสร้างฐานอำนาจการต่อรองกับคู่ค้ามากขึ้น
และยังเพิ่มพันธมิตรธุรกิจเพื่อเสริมบริการร่วมกับผู้ประกอบการกว่า 70 ราย
ให้บริการรับชำระบิลต่าง ๆ
ซึ่งเป็นเครื่องมือทางการตลาดในการดึงดูดลูกค้าเข้าใช้บริการสอดรับพฤติกรรมลูกค้าที่มีเวลาจำกัดและนิยมความสะดวกสบาย
สามารถจับจ่ายครบแบบ “วันสต็อปชอปปิ้งและวันสต็อปเซอร์วิส” ในที่เดียวกัน
และในอนาคตมีแผนจะทำ Shopping Online แบบเต็มรูปแบบ เพื่อรองรับการแข่งขันที่ดุเดือด
ผลกระทบคู่ค้าถูกกำหนดเงื่อนไขให้เกิดประโยชน์กับกลุ่มดิสเคาน์สโตร์
บริษัทในกลุ่มมีมาตรการในการสร้างให้เกิดความสมดุล โดยพยายามหลีกเลี่ยงการลดราคาสินค้า
โดยใช้วิธีอื่น เช่น การมีของแถมแทนการลดราคา

-   ชุดชั้นในสุภาพสตรี มีการแบ่งรูปแบบการสวมใส่ตามสถานการณ์ต่าง ๆ มากขึ้น โดยแบ่งเป็น

ตลาดพรีเมี่ยม 10 % ระดับกลาง 40% และระดับล่าง 50% โดยมีแบรนด์วาโก้
ซึ่งเป็นผลิตภัณฑ์ของบริษัทที่บริษัทฯ ร่วมลงทุนเป็นผู้นำสินค้าชุดชั้นในสตรี
ในปีที่ผ่านมาวาโก้มีส่วนแบ่งตลาดมากกว่า 57% จากช่องทางห้างสรรพสินค้า
นวัตกรรมถือเป็นหนึ่งในกลยุทธ์ที่สร้างความตื่นเต้นให้กับการแข่งขัน
เป็นตัวเพิ่มมูลค่าให้กับสินค้าและแบรนด์ เพื่อเลี่ยงการแข่งขันด้านราคา
ในปีนี้วาโก้เพิ่มจุดขายโดยพัฒนาช่องทางจำหน่ายใหม่ เพื่อให้สอดคล้องกับกลุ่มลูกค้าแต่ละกลุ่ม
โดยเน้นความหลากหลายเหมาะสมกับกลุ่ม

เป้าหมายและไลฟ์สไตล์ พร้อมเพิ่มช่องทางจำหน่ายสู่การขายผ่านสื่อออนไลน์
บริษัทในกลุ่มเป็นตัวแทนจำหน่ายผลิตภัณฑ์ชุดชั้นในถึง 7 แบรนด์ และแต่ละแบรนด์มีความแตกต่างกัน
เพื่อรองรับตลาดและครอบคลุมแต่ละเป้าหมายที่ชัดเจน
โดยครองส่วนแบ่งตลาดจากช่องทางขายหลักเกินกว่า 60%

-   เครื่องแต่งกายสุภาพบุรุษ ในปี 2555 มีอัตราการเจริญเติบโตเพิ่มขึ้นเพียง 9%
    โดยตลาดมีการ

ชะลอตัวในช่วงไตรมาส 2 - 3 หลังจากมีการปรับเพิ่มค่าแรงขั้นต่ำ
ทำให้ผู้บริโภคกังวลว่าค่าครองชีพจะสูงขึ้น ทำให้เกิดการระมัดระวังในการใช้จ่าย
ผู้ผลิตต้องปรับตัวในการสร้างนวัตกรรมเพื่อความคุ้มค่าและสร้างการสื่อสารถึงผู้บริโภคอย่างต่อเนื่อง
จึงจะแย่งชิงส่วนแบ่งการตลาดไปได้ และกิจกรรมการตลาดช่วยเหลือสังคม
ยังคงเป็นสิ่งที่ผู้บริโภคให้ความสนใจและเป็นปัจจัยหนึ่งในการตัดสินใจซื้อ นอกจากนี้ส่วนใหญ่
มุ่งเน้นแต่การใช้กลยุทธ์ทางด้านราคา ลด แลก แจก แถม เพื่อเพิ่มยอดขายและลดสต็อกที่มีอยู่
โดยแทบไม่มีการทำการตลาดด้านอื่น ๆ ทำให้ผู้ผลิตต้องมุ่งพัฒนาประสิทธิภาพการผลิต
บริหารต้นทุนให้ลดลงและคล่องตัวในการจัดการเพื่อสร้างความสามารถในการแข่งขัน
และมีงบประมาณในการทำกิจกรรมการตลาด เพื่อให้เกิดความได้เปรียบในระยะยาว
บริษัทในกลุ่มมีความได้เปรียบในการแข่งขัน โดยมีการสร้าง Portfolio
ของกลุ่มผลิตภัณฑ์เครื่องแต่งกายชายให้ครอบคลุมกลุ่มเป้าหมายในหลากหลาย Segment
ทำให้เกิดการกระจายที่ครอบคลุมการครองตลาดเครื่องแต่งกายชาย
และเกิดดุลย์ต่อรองในการจัดจำหน่ายผลิตภัณฑ์ของบริษัทในกลุ่มเป็นที่รู้จักและยอมรับในด้านชื่อเสียงและคุณภาพ
มีการพัฒนาและคิดค้นนวัตกรรมใหม่ ๆ เพราะได้รับการสนับสนุนจากผู้ผลิตในกลุ่ม
ซึ่งมีตั้งแต่โรงงานปั่นด้าย โรงงานฟอกย้อม โรงงานตกแต่งผ้า และโรงงานผลิตเสื้อสำเร็จรูป

-   สินค้าอุปโภคบริโภค มีการแข่งขันสูง ส่วนใหญ่สินค้าของบริษัทในกลุ่มเป็นสินค้าที่จำเป็นต่อ

การดำรงชีวิต เช่น บะหมี่กึ่งสำเร็จรูปมาม่า ผงซักฟอกเปา ผลิตภัณฑ์ซิสเท็มมา
การเปิดการค้าเสรีมีผลให้ผู้บริโภคมีทางเลือกมากขึ้น
ผู้ประกอบการในประเทศไทยต้องประสบกับการแข่งขันกับสินค้านำเข้า
จึงมีการพัฒนาสินค้าอุปโภคบริโภค ผลิตภัณฑ์และคิดค้นนวัตกรรมใหม่ ๆ เข้าสู่ตลาดอย่างสม่ำเสมอ
รวมถึงการจัดกิจกรรมทางการตลาดอย่างต่อเนื่อง
เพื่อเป็นการประชาสัมพันธ์สินค้าให้ผู้บริโภคได้รับรู้ การจัดกิจกรรมร่วมกับร้านค้า
เป็นการสร้างความสัมพันธ์ที่ดีระหว่างบริษัทในกลุ่ม ร้านค้าและผู้บริโภค
โดยมีนโยบายการตลาดที่มุ่งเน้นการสร้างความพึงพอใจให้กับลูกค้า
ซึ่งสินค้าอุปโภคบริโภคของบริษัทในกลุ่มส่วนใหญ่เป็นที่รู้จักโดยทั่วไป เช่น บะหมี่กึ่งสำเร็จรูปมาม่า
ในปี 2555 ที่ผ่านมา บะหมี่กึ่งสำเร็จรูปในประเทศไทย มีมูลค่าตลาดรวมประมาณ 13,000
ล้านบาท มีอัตราการเติบโตเชิงมูลค่าประมาณร้อยละ 3 ถือว่าเป็นอัตราที่ต่ำสุดในรอบ 5 ปี
โดยภาพรวมบะหมี่สำเร็จรูปแบบซองค่อนข้างอิ่มตัว
ในขณะที่บะหมี่กึ่งสำเร็จรูปประเภทถ้วยเป็นตัวหลักในการผลักดันตลาดบะหมี่กึ่งสำเร็จรูปในประเทศไทย
ด้วยอัตราการขยายตัวเชิงมูลค่าร้อยละ 20 มาม่ายังคงเป็นผู้นำตลาดอันดับ 1
ทั้งประเภทซองและถ้วย ด้วยส่วนแบ่งตลาดสูงสุดร้อยละ 55 โดยเฉพาะบะหมี่กึ่งสำเร็จรูป “มาม่า”
ประเภท “ถ้วย” เป็นผู้นำตลาดอันดับ 1 ด้วยส่วนแบ่งตลาดสูงถึงร้อยละ 65
ส่วนประเภทซองเป็นผู้นำอันดับ 1 เช่นกัน ด้วยส่วนแบ่งตลาด ร้อยละ 51
ในปีที่ผ่านมามาม่าได้ออกผลิตภัณฑ์รสชาติใหม่สู่ตลาด คือ “มาม่า รสแกงเขียวหวานไก่”
เพื่อเป็นการเพิ่มกลุ่มลูกค้าที่ชอบความแปลกใหม่ และได้มีการพัฒนาสินค้าพรีเมี่ยมเพิ่มอีก 2 รสชาติ
คือ “มาม่า ราเมง รสทงคตสึ และรสซีฟูดส์ วาซาบิ” ซึ่งเป็นบะหมี่อบแห้ง
สำหรับกลุ่มลูกค้าที่รักษาสุขภาพ เป็นการขยายฐานลูกค้าให้เพิ่มมากขึ้น

ปี 2555 เศรษฐกิจไทยขยายตัวร้อยละ 6.4 จากที่คาดการณ์ไว้ร้อยละ 5.5
ทั้งนี้เป็นผลจากการขยายตัวเกือบทุกสาขา โดยการบริโภคขยายตัวร้อยละ 12.2
จากมาตรการคืนภาษีรถยนต์คันแรก การส่งออกขยายตัวร้อยละ 3.2
ภาคอุตสาหกรรมขยายตัวร้อยละ 37.4 เนื่องจากฐานที่ต่ำในช่วงอุทกภัยปี 2554
การท่องเที่ยวขยายตัวร้อยละ 39.3 อย่างไรก็ตาม ภาคเกษตรขยายตัวเพียงร้อยละ 0.8
เนื่องจากผลผลิตข้าวนาปีได้รับผลกระทบจากภัยแล้งและราคาสินค้าเกษตร
โดยเฉพาะยางพาราและปาล์มน้ำมันลดลง ปี 2555 บริษัทฯ มีการลงทุนในหุ้นบริษัทต่าง ๆ
มีการร่วมลงทุนในบริษัทใหม่ ๆ เช่น บริษัท สห ลอว์สัน จำกัด ประกอบธุรกิจร้านสะดวกซื้อ
และลงทุนในหุ้นเพิ่มทุนของบริษัทที่บริษัทฯ ได้ร่วมลงทุนอยู่แล้ว
เพื่อขยายและเพิ่มศักยภาพในการลงทุนและการผลิต
และเพิ่มความสามารถในการแข่งขันของบริษัทในกลุ่ม นอกจากนี้ บริษัทฯ
ยังให้ความสำคัญกับการก้าวสู่ประชาคมเศรษฐกิจอาซียน (AEC : ASEAN Economic
Community) โดยศึกษาถึงผลดีและผลเสียของแต่ละประเทศที่จะเข้าไปลงทุน
โดยได้ศึกษาจากหลายด้าน ทั้งเศรษฐกิจ สังคม วัฒนธรรม การเมือง ซึ่งในปี 2556 บริษัทฯ
จะเริ่มเข้าไปร่วมลงทุนจัดตั้งบริษัทในประเทศอินโดนีเซีย
ประกอบธุรกิจจำหน่ายสินค้าประเภทเสื้อผ้าสำเร็จรูปและเครื่องหนัง นอกจากประเทศใน AEC แล้ว
บริษัทฯ ยังได้มองถึงการลงทุนในประเทศอื่น ๆ ด้วย เช่น ในปี 2555
ได้มีการลงทุนในประเทศบังคลาเทศ ซึ่งเป็นโรงงานผลิตบะหมี่กึ่งสำเร็จรูป

จากการขยายตัวของเศรษฐกิจไทยอย่างน่าพอใจ รายได้รวมของบริษัทฯ ในปี 2555
เติบโตขึ้นร้อยละ 20 โดยมีรายได้รวม 4,038 ล้านบาท เพิ่มขึ้นจำนวน 682 ล้านบาทจากปีก่อน
กำไรสุทธิจำนวน 1,306 ล้านบาท เพิ่มขึ้น 284 ล้านบาทจากปีก่อน คิดเป็นร้อยละ 28
การเติบโตของบริษัทฯ เป็นผลสืบเนื่องจากการเพิ่มขึ้นของรายได้จากธุรกิจสวนอุตสาหกรรม
และการให้เช่าและบริการ อีกทั้งธุรกิจการลงทุนยังเพิ่มขึ้น
เนื่องจากผลประกอบการที่ดีขึ้นของบริษัทร่วมและบริษัทในกลุ่ม ทำให้บริษัทฯ
รับรู้รายได้ส่วนแบ่งกำไรจากเงินลงทุนในบริษัทร่วมและเงินปันผลรับเพิ่มขึ้นด้วย

สำหรับในปี 2556 ผลการดำเนินงานของบริษัทฯ คาดว่ายังอยู่ในเกณฑ์ที่น่าพอใจ เนื่องจากใน

ปี 2555 ผลประกอบการของบริษัทในกลุ่มส่วนใหญ่มีกำไรสูงขึ้น ซึ่งจะส่งผลให้บริษัทฯ ได้รับผลตอบ

แทนจากการเป็นผู้ถือหุ้นในบริษัทต่าง ๆ เหล่านั้น คือ เงินปันผลรับ และรายได้ในส่วนของธุรกิจสวน

อุตสาหกรรมเติบโตมีรายได้เพิ่มขึ้น เนื่องจากการเพิ่มขึ้นของการจำหน่ายที่ดิน และค่าเช่ารับ
นอกจากนี้ บริษัทฯ ได้ให้ความสำคัญต่อการเปลี่ยนแปลงที่จะเกิดขึ้น โดยการพัฒนาทักษะด้านแรงงาน
ลดต้นทุน และเพิ่มประสิทธิภาพในการผลิตและให้บริการ เพื่อการเตรียมพร้อมเข้าสู่ AEC
และการกำหนดอัตราค่าแรงขั้นต่ำวันละ 300 บาท นอกจากนี้บริษัทฯ
ได้จัดตั้งศูนย์ข้อมูลเพื่อให้ความรู้ และจัดหาข้อมูลให้แก่บริษัทในกลุ่มในการประกอบธุรกิจกับ AEC
และประเทศอื่น ๆ ที่น่าสนใจ มุ่งมั่นที่จะแสวงหาโอกาสในการลงทุนใหม่ ๆ
เพื่อสร้างความเติบโตและความมั่นคงทางธุรกิจต่อไป

3.  การจัดหาผลิตภัณฑ์และบริการ

สำหรับธุรกิจการลงทุนในหุ้นบริษัทต่าง ๆ บริษัทฯ จะลงทุนในธุรกิจที่ต่อเนื่องหรือเสริมกับธุรกิจเดิม
รวมทั้งลงทุนในธุรกิจใหม่ที่คาดว่าจะให้ผลตอบแทนที่คุ้มค่าต่อการลงทุน
มีการสรรหาผู้ร่วมลงทุนที่มีศักยภาพ มีเทคโนโลยีใหม่ ๆ และมีประสิทธิภาพในการดำเนินงาน
โดยได้รับการแนะนำและชักชวนจากผู้ร่วมลงทุนเดิมหรือสถาบันการเงินต่าง ๆ
ผู้ที่ต้องการเข้ามาอยู่ในสวนอุตสาหกรรมเครือ

สหพัฒนของบริษัทฯ บริษัทฯ จะเข้าไปให้ความช่วยเหลือและให้คำแนะนำในด้านการจัดตั้ง
การจัดหาสถานที่ การขออนุญาตต่าง ๆ จากทางราชการ
เพื่อให้การดำเนินการบรรลุตามเป้าหมายที่กำหนดไว้ โดยในด้านสถานที่บริษัทฯ
มีที่ดินและอาคารในสวนอุตสาหกรรมเครือสหพัฒน์ถึง 3 แห่ง ที่พร้อมให้เช่า หรือขาย
รวมทั้งมีอาคารที่ตำบลแม่กาษา อำเภอแม่สอด จังหวัดตาก ให้เช่า เพื่อใช้ประกอบกิจการ
ในราคาที่เอื้อประโยชน์ต่อผู้ลงทุน
ทำให้สามารถที่จะดำเนินการผลิตสินค้าและสร้างผลกำไรได้ในเวลาที่รวดเร็ว

4.1.4 งานที่ยังไม่ได้ส่งมอบ - ไม่มี-

4.2 ธุรกิจการให้เช่าและบริการ

4.2.1 ลักษณะผลิตภัณฑ์และบริการ

ธุรกิจการให้เช่าและบริการเป็นธุรกิจที่บริษัทฯ เป็นผู้ดำเนินการเอง โดยมีวัตถุประสงค์ เพื่อ

รองรับการขยายตัวและเพิ่มศักยภาพในด้านการแข่งขันให้กับบริษัทในกลุ่ม สามารถแบ่งได้เป็น 4
ประเภท

ดังนี้

(1) การให้เช่าและบริการ

ภายในสวนอุตสาหกรรมเครือสหพัฒน์ที่เปิดดำเนินการแล้ว บริษัทฯ มีการให้เช่า ที่ดิน

อาคาร ให้บริการระบบสาธารณูปโภคพื้นฐาน สิ่งอำนวยความสะดวกและบำรุงรักษา เช่น
บริการบำบัดน้ำ

เสีย บริการห้องพยาบาล เป็นต้น นอกจากนี้ บริษัทฯ ยังได้ขยายธุรกิจการให้เช่า
และบริการไปที่ตำบลแม่

กาษา อำเภอแม่สอด จังหวัดตาก โดยได้รับค่าตอบแทนในรูปค่าเช่ารับ
และค่าบริการสาธารณูปโภครับนั้นๆ
ตลอดจนได้รับใบอนุญาตจำหน่ายไฟฟ้าและใบอนุญาตระบบจำหน่ายไฟฟ้าภายในสวนอุตสาหกรรมเครือสหพัฒน์
ศรีราชา เพื่อจำหน่ายให้แก่บริษัทลูกค้าที่อยู่ในสวนอุตสาหกรรมเครือสหพัฒน์ศรีราชา ในปี 2555
มีผู้เช่าที่ดินและอาคาร จำนวน 69 ราย และผู้ใช้บริการไฟฟ้าจำนวน 114 ราย และไอน้ำจำนวน
22 ราย

(2) การให้คำปรึกษาและบริการ

  บริษัทฯ ให้คำปรึกษา แนะนำ วางแผนด้านธุรกิจ การจัดการและการดำเนินโครงการ

ใหม่ ๆ แก่บริษัทต่าง ๆ ในกลุ่ม โดยบริษัทฯ
จะได้รับค่าตอบแทนในรูปของค่าที่ปรึกษาธุรกิจรับและค่า

บริการรับ ในปี 2555 มีผู้ใช้บริการจำนวน 66 ราย

  (3) บริการด้านเครื่องหมายการค้า

  บริษัทฯ ให้บริการด้านเครื่องหมายการค้าแก่บริษัทในกลุ่มเท่านั้น โดยเครื่องหมายการค้า

แบ่งเป็น 2 ประเภท คือ

เครื่องหมายการค้าต่างประเทศ บริษัทฯ
เป็นผู้ได้รับสิทธิเครื่องหมายการค้าของผลิตภัณฑ์ที่มีชื่อเสียงในต่างประเทศ
และได้ทำสัญญายินยอมให้บริษัทในกลุ่มใช้เครื่องหมายการค้าดังกล่าว
เพื่อทำการผลิตและจำหน่ายสินค้าภายใต้เครื่องหมายการค้านั้น ๆ เช่น Guy Laroche , Elle ,
Absorba โดยบริษัทฯ จะได้รับค่าตอบแทนในรูปของค่าลิขสิทธิ์รับ ในปี 2555 มีผู้ใช้บริการจำนวน
14 ราย

เครื่องหมายการค้าในประเทศ บริษัทฯ เป็นเจ้าของและจดทะเบียนเครื่องหมายการค้าต่อ

กรมทรัพย์สินทางปัญญา กระทรวงพาณิชย์ ตามประเภทของผลิตภัณฑ์ และได้ทำสัญญายินยอมให้บริษัท

ในกลุ่มใช้เครื่องหมายการค้าดังกล่าว
เพื่อทำการผลิตและจำหน่ายสินค้าภายใต้เครื่องหมายการค้านั้น ๆ เช่น กุลสตรี, Rain Flower
และ Homecare เป็นต้น โดยได้รับค่าตอบแทนในรูปค่าเช่ารับในปี 2555 มีผู้ใช้

บริการจำนวน 3 ราย

(4) บริการด้านธุรกิจสนามกอล์ฟ

  บริษัทฯ ให้บริการสนามกอล์ฟมาตรฐาน 18 หลุม ที่ ตำบลวังดาล อำเภอกบินทร์บุรี

จังหวัดปราจีนบุรี โดยได้ค่าตอบแทนในรูปค่าธรรมเนียมการใช้สนามกอล์ฟ ค่าอาหารและเครื่องดื่ม
ฯลฯ

นอกจากนี้ ยังเป็นการบริหารจัดการน้ำใช้ที่ผ่านการบำบัดจากสวนอุตสาหกรรมเครือสหพัฒน์
กบินทร์บุรี

ให้เกิดประสิทธิภาพและยั่งยืน

2.  การตลาดและภาวะการแข่งขัน

  การตลาด บริษัทฯ ได้ตั้งหน่วยส่งเสริมการตลาดต่างประเทศเพิ่มจากหน่วยการตลาดใน

ประเทศ ทั้งนี้โดยเน้นกลุ่มนักลงทุนจากประเทศญี่ปุ่น ให้เข้ามาลงทุนในสวนอุตสาหกรรมเครือสหพัฒน์

ของบริษัทฯ นอกจากนี้ บริษัทฯ
ยังได้ให้ข้อมูลไว้กับสำนักงานส่งเสริมการลงทุนและเผยแพร่ในเว็บไซต์ของบริษัทฯ
(www.spi.co.th) โดยบริษัทฯ ได้จัดหาผู้มีประสบการณ์ ผู้ชำนาญการ และที่ปรึกษา ที่มีความรู้
ความสามารถในด้านต่าง ๆ ไว้เพื่อคอยให้คำปรึกษา แนะนำ แก่ลูกค้าตลอดเวลา

บริษัทฯ ได้จัดเตรียมที่ดิน และอาคารสำเร็จรูป ไว้รองรับผู้ประกอบการวิสาหกิจขนาดกลางและ

ขนาดย่อม (SMEs) ในสวนอุตสาหกรรมเครือสหพัฒน์ ศรีราชา กบินทร์บุรี และลำพูน
โดยผู้เช่าสามารถประกอบกิจการได้ทันที สำหรับการให้บริการด้านสาธารณูปโภคพื้นฐานบริษัทฯ
จะเน้นในด้านความพร้อมและความเพียงพอในการให้บริการ เช่น มีระบบบำบัดน้ำเสียที่มีคุณภาพ
บริการห้องพยาบาล บริการจัดเก็บและกำจัดขยะมูลฝอย และได้นำระบบ ISO 9001:2008
ซึ่งเป็นระบบบริหารงานคุณภาพด้านการพัฒนาที่ดินและบริการสาธารณูปโภคพื้นฐานมาใช้
และปรับปรุงระบบการบริหารงานคุณภาพมาอย่างต่อเนื่อง
ปัจจุบันการที่จะเพิ่มการให้เช่าและบริการได้ แนวโน้มตลาดมุ่งเน้นการสร้างภาพลักษณ์ที่ดี
การดำเนินธุรกิจอย่างมีความรับผิดชอบต่อสังคมและสิ่งแวดล้อม
ซึ่งกำลังกลายเป็นกลยุทธ์ทางการตลาดที่สำคัญ ทั้งนี้เพื่อเป็นการเพิ่มศักยภาพทางด้านการตลาด
สร้างความเชื่อมั่นให้กับลูกค้าต่อบริการของบริษัทฯ ตลอดจนสร้างแรงจูงใจให้กับนักธุรกิจรายใหม่
ในการตัดสินใจลงทุนภายในสวนอุตสาหกรรมเครือสหพัฒน์ ปัจจุบันบริษัทฯ
ได้ดำเนินการพัฒนาและปรับปรุงด้านสิ่งแวดล้อมภายในสวนอุตสาหกรรมเครือสหพัฒน์ทั้ง 3 แห่ง
อย่างต่อเนื่อง ด้วยการรับรองระบบการจัดการสิ่งแวดล้อม ISO 14001 : 2004 ของระบบ
Central WasteWater Treatment จากสำนักรับรองระบบคุณภาพ (สรร.)
สังกัดสถาบันวิจัยวิทยาศาสตร์และเทคโนโลยีแห่งประเทศไทย (วว)

ภาวะการแข่งขัน ในด้านธุรกิจการให้เช่าและบริการ ส่วนใหญ่เป็นการใช้เช่าและบริการแก่

บริษัทในกลุ่ม จึงไม่ประสบปัญหาด้านการแข่งขันมากนัก และหากเป็นบุคคลภายนอกบริษัทฯ
จะคัดเลือก

บริษัทที่ประกอบธุรกิจที่ไม่ส่งผลกระทบต่อสิ่งแวดล้อม ดังนั้น ด้านการให้เช่าบริษัทฯ คำนึงถึงความ

เหมาะสมในการจัดพื้นที่อาคาร และที่ดินสำหรับนักธุรกิจที่จะมาลงทุนในสวนอุตสาหกรรมเครือสหพัฒน์

ทั้งรายใหญ่และรายย่อย เมื่อเปรียบเทียบอัตราค่าเช่า อาคาร
โรงงานภายในสวนอุตสาหกรรมเครือสหพัฒน์กับสวนอุตสาหกรรม
เขตอุตสาหกรรมและนิคมอุตสาหกรรมอื่น ๆ ที่อยู่ใกล้เคียง สวนอุตสาหกรรมเครือ

สหพัฒน์มีอัตราค่าเช่าพื้นที่ต่อตารางเมตรต่ำกว่า ส่วนด้านการให้บริการบริษัทฯ
มีการพัฒนาและปรับปรุงด้านบริการและสิ่งแวดล้อมอย่างต่อเนื่อง
เพื่อให้ลูกค้าเกิดความเชื่อมั่นในการอยู่ในสวนอุตสาหกรรมเครือสหพัฒน์ของบริษัทฯ
นอกจากนี้สำหรับการให้บริการด้านกระแสไฟฟ้า คู่แข่งจะมีแต่เฉพาะการไฟฟ้าส่วนภูมิภาคเท่านั้น
ส่วนบริษัทฯ เป็นผู้ได้รับใบอนุญาตจำหน่ายไฟฟ้าด้วย ย่อมมีความมั่นคงของระบบการจ่ายกระแสไฟฟ้า
ความสะดวกและความรวดเร็วในการให้บริการ ส่วนการให้บริการไอน้ำนั้น
เนื่องจากที่ผ่านมาต้นทุนไอน้ำของลูกค้าที่ซื้อจากบริษัทฯ
ยังต่ำกว่าต้นทุนการผลิตไอน้ำที่ลูกค้าผลิตใช้เอง บริษัทฯ จึงไม่ประสบปัญหาด้านการแข่งขัน
นอกจากนี้ บริษัทฯ ยังได้ขยายธุรกิจการให้เช่าและบริการไปที่ตำบลแม่กาษา อำเภอแม่สอด
จังหวัดตาก ซึ่งเป็นพื้นที่เขตเศรษฐกิจพิเศษของภาครัฐ เพื่อเป็นทางเลือกให้กับนักธุรกิจมากขึ้น

สำหรับธุรกิจสนามกอล์ฟ จากการที่สวนอุตสาหกรรมเครือสหพัฒน์ กบินทร์บุรี มีปริมาณน้ำเสีย

จากโรงงานที่ผ่านการบำบัดแล้วเป็นจำนวนมาก
ควรนำน้ำดังกล่าวมาใช้อย่างไรให้เกิดประโยชน์และไม่กระทบกับชุมชนโดยรอบ ซึ่งบริษัทฯ
ได้เล็งเห็นว่าธุรกิจสนามกอล์ฟในตลาดปัจจุบันเป็นธุรกิจที่มีการขยายตัวอย่างต่อเนื่อง ดังนั้น
เพื่อเป็นการบริหารน้ำใช้อย่างยั่งยืน ในปี 2550 บริษัทฯ
จึงได้จัดสร้างสนามกอล์ฟกบินทร์บุรีสปอร์ตคลับเป็นสนามกอล์ฟมาตรฐาน 18 หลุม และบริษัทฯ
ยังได้สร้างสนามฝึกซ้อมกอล์ฟและส่งเสริมให้มีนักกอล์ฟใหม่ ๆ ในท้องถิ่นเพิ่มมากขึ้น
ตลอดจนให้สิทธิประชาชนในท้องถิ่นสามารถสมัครเป็นสมาชิกประเภทท้องถิ่น โดยไม่เสียค่าใช้จ่ายใด
ๆ เป็นการสร้างความสัมพันธ์ต่อชุมชน นอกจากนี้
การออกแบบสนามกอล์ฟที่มีเอกลักษณ์พิเศษของสนามกอล์ฟแห่งนี้ คือ
มีความยาวของสนามที่ยาวที่สุดในประเทศไทย
จึงสามารถดึงดูดและสร้างความท้าทายให้นักกอล์ฟโดยทั่วไปมาใช้บริการ ข้อมูลดังกล่าวข้างต้น
ส่งผลให้ธุรกิจสนามกอล์ฟกบินทร์บุรีสปอร์ตคลับได้เปรียบผู้ประกอบการรายอื่น
ในเขตอุตสาหกรรมใกล้เคียง
ทั้งยังเป็นการเพิ่มมูลค่าที่ดินและเป็นสิ่งจูงใจให้นักธุรกิจตัดสินใจมาลงทุนในสวนอุตสาหกรรมเครือสหพัฒน์
กบินทร์บุรี ได้ง่ายขึ้น

4.2.3 การจัดหาผลิตภัณฑ์และบริการ

บริษัทฯ ได้จัดที่ดินและอาคารสำเร็จรูปในสวนอุตสาหกรรมเครือสหพัฒน์ รวมทั้งที่ตำบลแม่กาษา
อำเภอแม่สอด จังหวัดตาก ไว้รองรับนักธุรกิจที่ต้องการประกอบกิจการ
พร้อมทั้งได้จัดเตรียมบุคลากรทั้งในด้านการบัญชี ด้านการต่างประเทศ ด้านกฎหมายและด้านอื่น ๆ
เพื่อให้บริการลูกค้าที่ประสบปัญหาและไม่สามารถที่จะแก้ปัญหาดังกล่าวได้
ส่วนในเรื่องของลิขสิทธิ์และเครื่องหมายการค้าของ

ผลิตภัณฑ์ที่มีชื่อเสียงจากต่างประเทศ ที่ได้รับความนิยม
และมีความต้องการทั้งตลาดในประเทศและต่าง

ประเทศ จะมีทั้งที่บริษัทฯ เป็นผู้ติดต่อจัดหาและบริษัทในกลุ่มจัดหามาให้ โดยบริษัทฯ
เป็นผู้จดทะเบียนเครื่องหมายการค้าหรือจัดหาลิขสิทธิ์ เพื่อให้มีความหลากหลายในประเภทของสินค้า
ซึ่งสามารถก่อให้เกิดรายได้เพิ่มขึ้น
ตลอดจนการสร้างเครื่องหมายการค้าของตนเองขึ้นมาใหม่ให้เป็นที่ยอมรับของตลาดทั่วไป
เพื่อลดต้นทุนในเรื่องลิขสิทธิ์ของการผลิตสินค้า บริษัทฯ ได้พัฒนาพื้นที่ว่างเปล่าของบริษัทฯ
ให้เกิดประโยชน์สูงสุดโดยจัดสร้างสนามกอล์ฟ ซึ่งเป็นการเพิ่มธุรกิจบริการใหม่ให้กับบริษัทฯ

4.2.4 งานที่ยังไม่ได้ส่งมอบ - ไม่มี-

4.3 ธุรกิจสวนอุตสาหกรรม

  4.3.1 ลักษณะผลิตภัณฑ์และบริการ

  บริษัทฯ ได้ดำเนินธุรกิจพัฒนาที่ดินเพื่อการอุตสาหกรรม โดยมีวัตถุประสงค์เริ่มแรกเพื่อรอง

รับการขยายกำลังการผลิตของโรงงานของบริษัทต่าง ๆ
ในกลุ่มและเป็นการสนองต่อนโยบายของรัฐบาลในการสนับสนุนการขยายตัวทางด้านอุตสาหกรรมให้กระจายออกไปยังส่วนภูมิภาค
เพื่อเป็นการพัฒนาเศรษฐกิจและอุตสาหกรรมให้เจริญก้าวหน้าควบคู่กับการเสริมสร้างคุณภาพชีวิต
สังคม และสิ่งแวดล้อม พร้อมทั้งมีการบริหารจัดการตามหลักการกำกับดูแลกิจการที่ดี
ซี่งนำไปสู่การพัฒนาอย่างยั่งยืน โดยมีรายได้ในรูปของรายรับจากการขายพื้นที่ในจังหวัดชลบุรี
จังหวัดปราจีนบุรีและจังหวัดลำพูน

เหตุที่เป็น “สวนอุตสาหกรรม” เพราะบริษัทฯ มุ่งมั่นที่จะพัฒนาสภาพแวดล้อมให้ร่มรื่น
บรรยากาศอบอุ่น สำหรับทุกชีวิตในชายคาสวนอุตสาหกรรมเครือสหพัฒน์ ภายใต้ปรัชญา
“สร้างสิ่งที่มากกว่าคำว่าเขตอุตสาหกรรม” ปัจจุบันลูกค้าของบริษัทฯ
ที่ดำเนินการอยู่นอกจากบริษัทในกลุ่มแล้ว บริษัทฯ ยังเปิดกว้างสำหรับอุตสาหกรรมที่ให้ความสนใจ
ดังนั้น เพื่อให้ลูกค้าเกิดความเชื่อมั่นในบริการสวนอุตสาหกรรมเครือสหพัฒน์ จึงได้นำระบบ ISO
9001:2008 ซึ่งเป็นระบบบริหารงานคุณภาพด้านการพัฒนาที่ดิน
และบริการสาธารณูปโภคพื้นฐานมาใช้ในสวนอุตสาหกรรมเครือสหพัฒน์ทั้ง 3 แห่ง
และปรับปรุงระบบการบริหารงานคุณภาพมาอย่างต่อเนื่อง

  วัตถุประสงค์ในการนำระบบบริหารคุณภาพมาใช้เพื่อ

  1. เป็นแนวทางในการบริหารระบบคุณภาพของบริษัทฯ

  2. ควบคุมและปรับปรุงประสิทธิภาพและประสิทธิผลของการดำเนินการของบริษัทฯ

  3. เพิ่มพูนความพึงพอใจของลูกค้าในงานบริการของบริษัทฯ

ในปี 2553 ได้มีการทบทวนระบบบริหารคุณภาพ ISO 9001:2008
และเห็นชอบให้นำดำริของนายบุณยสิทธิ์ โชควัฒนา ประธานเครือสหพัฒน์ “คนดี สินค้าดี สังคมดี”
มากำหนดเป็นนโยบายคุณภาพสำหรับธุรกิจบริการภายในสวนอุตสาหกรรมเครือสหพัฒน์ทั้ง 3 แห่ง
เพื่อสร้างความพึงพอใจให้กับลูกค้าและมีการพัฒนาอย่างต่อเนื่อง
โดยนโยบายดังกล่าวมีวัตถุประสงค์ดังนี้ คือ พนักงานของบริษัทฯ ให้บริการลูกค้าด้วยความรวดเร็ว
สุภาพ มีความรู้ คุณธรรมและจริยธรรม
ระบบสาธารณูปโภคที่ให้บริการลูกค้ามีคุณภาพเพียงพอและพัฒนาตามเป้าหมายที่กำหนด
ส่งเสริมและพัฒนาด้านอาชีวอนามัย ความปลอดภัย

สุขภาพและสิ่งแวดล้อมของพนักงานในองค์กรและชุมชนบริเวณรอบพื้นที่
ควบคู่ไปกับนโยบายด้านการจัดการสิ่งแวดล้อม ISO 14001:2004
ที่มุ่งเน้นการดูแลรักษาสภาพแวดล้อมโดยรวมของสวนอุตสาหกรรมให้สวยงาม
ร่วมช่วยเหลือสังคมและสันทนาการร่วมกันโดยพนักงานทุกระดับต้องนำนโยบายดังกล่าวไปปฏิบัติโดยเคร่งครัดให้ได้ประสิทธิภาพและประสิทธิผล

ปัจจุบันบริษัทฯ ได้ดำเนินการพัฒนาและปรับปรุงด้านสิ่งแวดล้อมภายในสวนอุตสาหกรรม

เครือสหพัฒน์ทั้ง 3 แห่งอย่างต่อเนื่อง ด้วยการรับรองระบบการจัดการสิ่งแวดล้อม ISO
14001:2004 ของระบบ Central WasteWater Treatment จากสำนักรับรองระบบคุณภาพ
(สรร.) สังกัดสถาบันวิจัยวิทยาศาสตร์และเทคโนโลยีแห่งประเทศไทย (วว)
โดยกำหนดนโยบายสิ่งแวดล้อมไว้ดังนี้

  นโยบายสิ่งแวดล้อม

  บริษัท สหพัฒนาอินเตอร์โฮลดิ้ง จำกัด (มหาชน)

  บริษัท สหพัฒนาอินเตอร์โฮลดิ้ง จำกัด (มหาชน) ซึ่งเป็นบริษัทที่บริหาร ควบคุมระบบบำบัด

น้ำเสียส่วนกลาง ตระหนักถึงความสำคัญของสิ่งแวดล้อม
จึงได้จัดตั้งระบบการจัดการสิ่งแวดล้อมและกำหนดนโยบายสิ่งแวดล้อมขึ้นเพื่อที่จะปฏิบัติตาม
รักษาและปรับปรุงสภาพสิ่งแวดล้อมให้ดีขึ้นอย่างต่อเนื่อง
โดยที่ผู้บริหารและพนักงานทุกคนมีความมุ่งมั่นที่จะปฏิบัติ ดังต่อไปนี้

  1. ปฏิบัติตามกฎหมายและข้อกำหนดต่าง ๆ ทางด้านสิ่งแวดล้อมที่เกี่ยวข้อง โดยนำเกณฑ์ต่าง ๆ
  มาจัดทำเป็นมาตรฐานขั้นต่ำในการดำเนินงานของบริษัทฯ

  2. ติดตามและตรวจสอบการอนุรักษ์และใช้ทรัพยากรธรรมชาติ รวมถึงพลังงานต่าง ๆ
  อย่างมีประสิทธิภาพ โดยจะมีการนำมาใช้ประโยชน์ให้คุ้มค่า ซึ่งก่อให้เกิดผลกระทบต่อ

  สิ่งแวดล้อมน้อยที่สุด

4.  สื่อสาร สร้างจิตสำนึกกับพนักงานทุกระดับ รวมถึงผู้รับเหมา และบริษัทในสวนอุตสาหกรรม
    ถึงความสำคัญและหน้าที่ความรับผิดชอบในการดำเนินงานตามนโยบาย

  สิ่งแวดล้อม และระบบการจัดการสิ่งแวดล้อมของบริษัทฯ ตลอดจนเผยแพร่นโยบาย

สิ่งแวดล้อมของบริษัทฯ ต่อสาธารณชน

5.  มีการป้องกันมลพิษในด้านน้ำเสีย ให้เกิดผลกระทบต่อสิ่งแวดล้อมน้อยที่สุด
    โดยจะได้รับการจัดทำเป็นวัตถุประสงค์และเป้าหมาย เพื่อนำไปปฏิบัติและทบทวน

6.  ดำเนินงานตามระบบการจัดการสิ่งแวดล้อมของบริษัทฯ
    เพื่อให้เป็นไปตามความมุ่งมั่นและมีการปรับปรุงระบบการจัดการสิ่งแวดล้อม อย่างต่อเนื่อง

นโยบายสิ่งแวดล้อม จะสื่อสารให้กับพนักงานทุกระดับ
โดยผ่านการฝึกอบรมและการติดประกาศภายในบริษัทฯ
ผู้จัดการฝ่าย/ผู้ช่วยผู้จัดการฝ่ายมีหน้าที่รับผิดชอบเพื่อให้มั่นใจว่าพนักงานใต้บังคับ

บัญชาทุกคน มีความเข้าใจและปฏิบัติตามแนวทางของนโยบายสิ่งแวดล้อมของบริษัทฯ
รวมถึงสื่อสารไปยังผู้ขาย/ผู้รับเหมาที่เข้ามาปฏิบัติงานในนามของบริษัทฯ

  (1) สวนอุตสาหกรรมเครือสหพัฒน์ ศรีราชา

บริษัทฯ เริ่มดำเนินการเมื่อปี พ. ศ. 2520 โดยตั้งอยู่ในเขตเทศบาลตำบลแหลมฉบัง บริเวณ หมู่ที่
11 ตำบลหนองขาม และหมู่ที่ 1 ตำบลบึง อำเภอศรีราชา จังหวัดชลบุรี ปัจจุบันมีเนื้อที่ประมาณ
1,800 ไร่ โดยมีระบบสาธารณูปโภค และสิ่งอำนวยความสะดวกต่าง ๆ ดังนี้

-   โรงงานผลิตไฟฟ้าขนาดกำลังการผลิต 174 เมกะวัตต์
    ที่สามารถสำรองไฟฟ้าได้อย่างเพียงพอตลอด 24 ชั่วโมง ดำเนินการโดย บริษัท สหโคเจน
    (ชลบุรี) จำกัด (มหาชน) ซึ่งบริษัทฯ
    ได้รับใบอนุญาตจำหน่ายไฟฟ้าจากสำนักงานคณะกรรมการ

  กำกับกิจการพลังงาน กระทรวงพลังงาน นอกจากนี้
  ไอน้ำที่เหลือจากการผลิตไฟฟ้าจะจำหน่ายให้แก่โรงงานต่าง ๆ
  ภายในสวนอุตสาหกรรมเครือสหพัฒน์ด้วย

-   ระบบบำบัดน้ำเสียส่วนกลาง ซึ่งได้รับเกียรติบัตรจากชมรมสภาวะแวดล้อมสยามใน ปี 2537
    รองรับน้ำเสียได้ประมาณวันละ 12,000 ลูกบาศก์เมตร

-   สนามบินที่ได้รับอนุญาตจากกรมการขนส่งทางอากาศ

-   อ่างเก็บน้ำที่สามารถสำรองน้ำดิบได้จำนวน 850,000 ลูกบาศก์เมตร

-   ระบบผลิตน้ำประปาที่มีกำลังการผลิต 20,000 ลูกบาศก์เมตรต่อวัน

-   สวนพักผ่อน

-   ส่วนบริการเสริมธุรกิจ ซึ่งเป็นศูนย์จำหน่ายผลิตภัณฑ์กลุ่มสหพัฒน์ ภายใต้

  สัญญลักษณ์ “Thailand Best” ดำเนินการโดยบริษัท กบินทร์พัฒนกิจ จำกัด

(2) สวนอุตสาหกรรมเครือสหพัฒน์ กบินทร์บุรี

  บริษัทฯ เริ่มดำเนินการเมื่อปี 2532 โดยตั้งอยู่ในเขตพื้นที่ตำบลนนทรี และตำบลวังดาล

อำเภอกบินทร์บุรี จังหวัดปราจีนบุรี ปัจจุบันมีเนื้อที่ประมาณ 3,900 ไร่
โดยมีระบบสาธารณูปโภคและสิ่งอำนวยความสะดวกต่าง ๆ ดังนี้

-   อ่างเก็บน้ำที่สามารถสำรองน้ำดิบได้จำนวน 1,000,000 ลูกบาศก์เมตร

-   ระบบผลิตน้ำประปาที่มีกำลังการผลิต 6,000 ลูกบาศก์เมตร ต่อวัน

-   สถานีไฟฟ้าย่อยของการไฟฟ้าส่วนภูมิภาค ขนาด 50 X 2 เมกะวัตต์

-   ระบบบำบัดน้ำเสียส่วนกลาง สามารถบำบัดน้ำเสียได้วันละ 16,000 ลูกบาศก์เมตร

-   สนามบินที่ได้รับอนุญาตจากกรมการขนส่งทางอากาศ

-   เตาเผามูลฝอยขนาด 100 กิโลกรัมต่อชั่วโมง ได้รับอนุญาตจากกระทรวง

  อุตสาหกรรม

(3) สวนอุตสาหกรรมเครือสหพัฒน์ ลำพูน

  บริษัทฯ เริ่มดำเนินการเมื่อปี 2532 โดยตั้งอยู่ในเขตพื้นที่ตำบลป่าสัก และตำบลเวียงยอง

อำเภอเมืองลำพูน จังหวัดลำพูน ปัจจุบันมีเนื้อที่ประมาณ 2,200 ไร่ โดยมีระบบสาธารณูปโภค
และสิ่งอำนวยความสะดวกต่าง ๆ ดังนี้

-   อ่างเก็บน้ำที่สามารถสำรองน้ำดิบได้จำนวน 1,000,000 ลูกบาศก์เมตร

-   ระบบบำบัดน้ำเสีย ซึ่งสามารถบำบัดน้ำเสียได้วันละ 6,500 ลูกบาศก์เมตร

-   สถานีไฟฟ้าย่อยของการไฟฟ้าส่วนภูมิภาค ขนาด 50 X 2 เมกะวัตต์

-   สนามบิน ที่ได้รับอนุญาตจากกรมการขนส่งทางอากาศ

-   เตาเผามูลฝอยขนาด 50 กิโลกรัมต่อชั่วโมง ได้รับอนุญาตจากกระทรวงอุตสาหกรรม

-   ระบบน้ำอุปโภคและบริโภคจากบ่อบาดาลโดยมีอัตราการสูบขึ้นมาใช้ประโยชน์

  ได้ประมาณวันละ 3,120 ลูกบาศก์เมตร

-   ระบบน้ำอุปโภคและบริโภคจากระบบผลิตน้ำประปาวันละ 1,200 ลูกบาศก์เมตร

4.3.2 การตลาดและภาวะการแข่งขัน

การตลาด บริษัทฯ ดำเนินการพัฒนาสวนอุตสาหกรรมเครือสหพัฒน์
โดยเริ่มตั้งแต่การคัดเลือกทำเลที่ตั้งที่เหมาะสม การออกแบบและวางผังโครงการ
การพัฒนาระบบสาธารณูปโภคให้เพียงพอ การจัดให้มีสิ่งอำนวยความสะดวกและบริการที่ดี
การควบคุมรักษาสิ่งแวดล้อมให้อยู่ในสภาพที่ดี
การคัดเลือกบริษัทที่จะเข้ามาประกอบกิจการในสวนอุตสาหกรรมเครือสหพัฒน์
จะพิจารณาโรงงานที่ไม่ส่งผลกระทบต่อสิ่งแวดล้อมหรือโรงงานที่จัดให้มีการป้องกันผลกระทบต่อสิ่งแวดล้อมอย่างเข้มงวด
และจะติดตามผลกระทบต่อสิ่งแวดล้อมของโรงงานต่าง ๆ อย่างสม่ำเสมอ
มีการกำหนดพื้นที่สำหรับโรงงานประเภทต่าง ๆ เพื่อง่ายต่อการควบคุม โดยบริษัทฯ
ได้เน้นถึงการรักษาสิ่งแวดล้อมที่จะไม่ก่อให้เกิดผล

กระทบหรือความเสียหายแก่ชุมชน
ซึ่งลูกค้าส่วนใหญ่จะได้รับข้อมูลของสวนอุตสาหกรรมเครือสหพัฒน์จากธนาคาร
สถาบันการเงินที่ลูกค้าติดต่อเป็นประจำ บริษัทคู่ค้าของบริษัทฯ หรือผู้ร่วมทุนกับบริษัทฯ
ทั้งในและต่างประเทศ ตลอดจนเว็บไซต์ของบริษัทฯ (www.spi.co.th) และบริษัทฯ
ยังได้ให้ข้อมูลของสวนอุตสาหกรรมเครือสหพัฒน์ไว้กับสำนักงานคณะกรรมการส่งเสริมการลงทุน
เพื่อให้นักลงทุนต่างชาติที่สนใจเข้ามาลงทุนในประเทศไทยได้รับข้อมูลสะดวกขึ้น

ปัจจุบัน การที่จะมีลูกค้าสนใจที่จะมาอยู่ในสวนอุตสาหกรรมเครือสหพัฒน์เพิ่มขึ้น นอกจาก

คุณภาพในด้านการพัฒนาที่ดินหรือบริการแล้ว แนวโน้มตลาดมุ่งเน้นการสร้างภาพลักษณ์ที่ดี การดำเนิน

ธุรกิจอย่างมีความรับผิดชอบต่อสังคมและสิ่งแวดล้อม ซึ่งกำลังกลายเป็นกลยุทธ์ทางการตลาดที่สำคัญ
เพื่อเป็นการเพิ่มศักยภาพทางด้านการตลาด สร้างความเชื่อมั่นให้กับลูกค้า
ตลอดจนสร้างแรงจูงใจให้กับนักธุรกิจรายใหม่
ในการตัดสินใจลงทุนภายในสวนอุตสาหกรรมเครือสหพัฒน์ บริษัทฯ
จึงได้มีการพัฒนาและปรับปรุงด้านสิ่งแวดล้อมอย่างต่อเนื่อง จนได้รับการรับรองและเกียรติบัตรต่าง
ๆ ดังนี้

  - สวนอุตสาหกรรมเครือสหพัฒน์ ศรีราชา ได้รับเกียรติบัตรจากกระทรวงอุตสาหกรรมให้เป็น

สถานประกอบการอุตสาหกรรม
ที่ปฏิบัติตามมาตรฐานความรับผิดชอบของผู้ประกอบการอุตสาหกรรมต่อ

สังคม พ.ศ. 2552 (Standard for Social Responsibility (CSR-DIW) B.E. 2552)
และได้รับการรับรองระบบ

การจัดการมาตรฐานแรงงานไทย (มรท. 8001-2546)
ระดับสมบูรณ์ขั้นริเริ่มจากกรมสวัสดิการและคุ้มครอง

แรงงานกระทรวงแรงงาน

  - สวนอุตสาหกรรมเครือสหพัฒน์ ศรีราชา และสวนอุตสาหกรรมเครือสหพัฒน์ กบินทร์บุรี

ได้รับเกียรติบัตรจากกระทรวงอุตสาหกรรมให้เป็นสถานประกอบการอุตสาหกรรม
ที่ดำเนินงานตามหลัก

เกณฑ์ธรรมาภิบาลสิ่งแวดล้อม ของระบบบำบัดน้ำเสียส่วนกลาง

- สวนอุตสาหกรรมเครือสหพัฒน์ ทั้ง 3 แห่ง ได้รับการรับรองระบบการจัดการสิ่งแวดล้อม

ISO 14001:2004 ของระบบ Central WasteWater Treatment
จากสำนักรับรองระบบคุณภาพ (สรร.)

สังกัดสถาบันวิจัยวิทยาศาสตร์และเทคโนโลยีแห่งประเทศไทย (วว)
และได้รับเกียรติบัตรจากกระทรวง

อุตสาหกรรมให้เป็นสถานประกอบการอุตสาหกรรมที่ปฏิบัติตามมาตรฐานความรับผิดชอบของผู้ประกอบ

การอุตสาหกรรมต่อสังคม พ.ศ. 2553 (Standard for Social Responsibility
(CSR-DIW) B.E. 2553)

- สวนอุตสาหกรรมเครือสหพัฒน์ ศรีราชา ได้รับประกาศนียบัตรจากกระทรวงอุตสาหกรรม

ในส่วนของระบบบำบัดน้ำเสียส่วนกลาง
ให้เป็นระบบบำบัดน้ำเสียรวมที่ได้รับมาตรฐานโรงงานจัดการ

กากอุตสาหกรรม “ระดับเหรียญทอง” ภายใต้ “โครงการยกระดับผู้ประกอบการจัดการของเสีย”
ประจำปี

งบประมาณ 2554

  - สวนอุตสาหกรรมเครือสหพัฒน์ ลำพูน ได้รับเกียรติบัตรจากกระทรวงอุตสาหกรรมให้เป็น

สถานประกอบการอุตสาหกรรม
ที่ปฏิบัติตามมาตรฐานความรับผิดชอบของผู้ประกอบการอุตสาหกรรมต่อ

สังคม พ.ศ. 2554 (Standard for Social Responsibility (CSR-DIW) B.E. 2554)

- สวนอุตสาหกรรมเครือสหพัฒน์ กบินทร์บุรี ได้รับเกียรติบัตรจากศูนย์ปฎิบัติการต่อสู้เพื่อ

เอาชนะยาเสพติดจังหวัดปราจีนบุรี ให้เป็นนิคมอุตสาหกรรมสีขาวป้องกันยาเสพติดประจำปี พ.ศ.
2554

- ศูนย์วิจัยพัฒนาด้านสิ่งแวดล้อมและพลังงาน จังหวัดราชบุรี ได้ดำเนินงานด้านความ

รับผิดชอบต่อสังคมในรูปนิทรรศการเคลื่อนที่ให้ความรู้ด้านสิ่งแวดล้อม
และพลังงานเกี่ยวกับพลังงานทาง

เลือกทดแทน รูปแบบต่าง ๆ ทั้งพลังงานลม พลังงานแสงอาทิตย์ พลังงานน้ำ
พลังงานชีวมวลและให้ความรู้

เกี่ยวกับสิ่งแวดล้อม ประกอบไปด้วย การคัดแยกขยะ
และนำหลักการการบริหารจัดการขยะมูลฝอยให้กับ

นักเรียนโรงเรียนรอบ ๆ พื้นที่

ปี 2555 บริษัทฯ ได้รับการรับรองและเกียรติบัตรเพิ่มดังนี้

- สวนอุตสาหกรรมเครือสหพัฒน์ ได้รับประกาศนียบัตรจากกระทรวงอุตสาหกรรม
ในเรื่องของการปฎิบัติตามมาตรฐานความรับผิดชอบของผู้ประกอบการอุตสาหกรรมต่อสังคมอย่างต่อเนื่อง
พ.ศ. 2555 (Standard for Corporation Social Responsibility (CSR-DIW) B.E.
2555 ) CSR-DIW Continuous Award

- สวนอุตสาหกรรมเครือสหพัฒน์ ศรีราชา และลำพูน
ได้รับการคัดเลือกจากกระทรวงอุตสาหกรรมให้เป็นสมาชิกเครือข่าย CSR-DIW Network
ตามมาตรฐานความรับผิดชอบของผู้ประกอบ

การอุตสาหกรรมต่อสังคม Standard for Corporation Social Responsibility
(CSR-DIW Network Center)

  - สวนอุตสาหกรรมเครือสหพัฒน์ ศรีราชา ได้รับมอบประกาศเกียรติคุณ จากกรมโรงงาน

อุตสาหกรรม ได้ผ่านเกณฑ์การตรวจประเมินตามโครงการระบบการจัดการพลังงาน (EnMS-DIW)
ในส่วนของระบบบำบัดน้ำเสียส่วนกลาง (Central WasteWater Treatment)
ภายใต้โครงการตรวจประเมิน เพื่อรองรับระบบการจัดการพลังงานตามมาตรฐานสากล (ISO
50001) โดยได้ดำเนินการจัดทำรูปแบบการประหยัดพลังงานไฟฟ้าลง 5% เมื่อเทียบกับค่าไฟฟ้าปี
2554

  - สวนอุตสาหกรรมเครือสหพัฒน์ ศรีราชา กบินทร์บุรี และลำพูน ได้รับการรับรองระบบ

อย่างต่อเนื่อง จากการบริหารงานคุณภาพตามมาตรฐานเลขที่ มอก. 9001-2552 (ISO
9001:2008) ขอบข่ายการรับรอง “การพัฒนาที่ดินและการให้บริการระบบสาธารณูปโภคขั้นพื้นฐาน”
โดยสถาบันรับรองมาตรฐานไอเอสโอ อุตสาหกรรมพัฒนามูลนิธิ (Management System
Certification Institute (Thailand), Foundation For Industrial
Development)

- สวนอุตสาหกรรมเครือสหพัฒน์ ศรีราชา ได้รับการรับรองระบบการจัดการสิ่งแวดล้อม ISO
14001:2004 จากสถาบันวิจัยวิทยาศาสตร์และเทคโนโลยีแห่งประเทศไทย (วว) ภายใต้ขอบข่าย
การดูแลระบบบำบัดน้ำเสียส่วนกลาง

- สวนอุตสาหกรรมเครือสหพัฒน์ ศรีราชา ได้รับรางวัลดีเด่น นวัตกรรมเทคโนโลยี สีเขียว
"Green Industiral Park"

- สวนอุตสาหกรรมเครือสหพัฒน์ศรีราชา ได้รับมอบโล่รางวัลดีเด่นด้าน Green Industrial

Park จากกรมโรงงานอุตสาหกรรม เมื่อวันที่ 12 กรกฎาคม

นอกจากนี้ บริษัทฯ ได้มีประกาศนโยบายด้านต่างๆ ดังนี้

  นโยบายด้านสิทธิมนุษยชน

  บริษัทฯ มีความมุ่งมั่นที่จะประกอบธุรกิจที่มีความรับผิดชอบต่อสังคม รวมทั้งเคารพต่อสิทธิ

มนุษยชนของผู้มีส่วนได้ส่วนเสียกับองค์กร จึงได้ประกาศนโยบายด้านสิทธิมนุษยชน
เพื่อให้แนวทางการดำเนินงานด้านสิทธิมนุษยชนของบริษัทฯ เป็นไปในแนวทางเดียวกันซึ่งบริษัทฯ
ได้เปิดเผยไว้ในแบบ 56-1 และแบบ 56-2 การกำกับดูแลกิจการ หัวข้อ
นโยบายไม่เกี่ยวข้องกับการละเมิดสิทธิมนุษยชน

  นโยบายด้านแรงงาน

บริษัทฯ มีนโยบายในการบริหารจัดการด้านแรงงาน เพื่อให้เกิดการจ้างงาน และปฏิบัติต่อ

แรงงานอย่างเป็นธรรม โดยมีนโยบาย และแนวปฏิบัติตามรายละเอียดที่บริษัทฯ
ได้เปิดเผยไว้ในแบบ 56-1 และแบบ 56-2 การกำกับดูแลกิจการ หัวข้อ นโยบายด้านแรงงาน

  นโยบายด้านการดำเนินงานอย่างเป็นธรรมและการต่อต้านการคอร์รัปชั่น

บริษัทฯ มีนโยบายในการบริหารจัดการ เพื่อส่งเสริมให้มีการดำเนินงานอย่างเป็นธรรม
ทั้งในด้านการต่อต้านการคอร์รัปชั่น การมีส่วนร่วมทางการเมืองอย่างรับผิดชอบ
การแข่งขันอย่างเป็นธรรม

การส่งเสริมความรับผิดชอบต่อสังคมให้กับหน่วยงานที่อยู่ในขอบเขตอิทธิพลขององค์กรรวมทั้งการเคารพต่อสิทธิในทรัพย์สิน
โดยมีนโยบายและแนวปฏิบัติตามรายละเอียดที่ บริษัทฯ ได้เปิดเผยไว้ในแบบ 56-1และ แบบ 56-2
การกำกับดูแลกิจการ หัวข้อ
นโยบายด้านการดำเนินงานอย่างเป็นธรรมและการต่อต้านการคอร์รัปชั่น

นอกจากการประกาศนโยบายด้านต่าง ๆ แล้ว บริษัทฯ
ยังได้ประกาศแต่งตั้งคณะทำงานด้านความรับผิดชอบต่อสังคม
เพื่อให้การดำเนินงานด้านความรับผิดชอบต่อสังคมเป็นไปอย่างมีประสิทธิภาพ
จึงได้กำหนดบทบาทหน้าที่ความรับผิดชอบของแต่ละด้าน คือ บทบาทหน้าที่ด้านกำกับดูแลองค์กร
บทบาทหน้าที่ด้านสิทธิมนุษยชน บทบาทหน้าที่ด้านแรงงาน บทบาทหน้าที่ด้านสิ่งแวดล้อม
บทบาทหน้าที่ด้านการดำเนินงานอย่างเป็นธรรม บทบาทหน้าที่ด้านผู้บริโภค
และบทบาทหน้าที่ด้านการมีส่วนร่วมและการพัฒนาสังคม ตามรายละเอียดที่บริษัทฯ
ได้เปิดเผยไว้ในแบบ 56-1 และ แบบ 56-2 การกำกับดูแลกิจการ หัวข้อ บทบาทหน้าที่ในด้านต่าง
ๆ

ภาวะการแข่งขัน สวนอุตสาหกรรมเครือสหพัฒน์ของบริษัทฯ ได้ดำเนินธุรกิจสวน

อุตสาหกรรม โดยเริ่มต้นจากการจัดให้มีศูนย์การผลิตของบริษัทในกลุ่ม ด้วยการตั้งสวนอุตสาหกรรม

เครือสหพัฒน์ เพื่อรองรับการขยายตัวของบริษัทในกลุ่มและบริษัทร่วมทุน แต่ต่อมา เมื่อบริษัทฯ
ได้เปิด

กว้างสำหรับอุตสาหกรรมที่ให้ความสนใจ ทำให้บริษัทฯ ต้องแข่งขันกับนิคมอุตสาหกรรมอื่น ๆ ที่อยู่ใน

พื้นที่ใกล้เคียง ทั้งที่เป็นของภาครัฐบาลและเอกชน

กลยุทธ์การแข่งขันที่สำคัญ คือ การเน้นการแข่งขันด้วยคุณภาพและบริการระบบสาธารณูปโภค

และสิ่งอำนวยความสะดวกที่สอดคล้องกับความต้องการของลูกค้าในปัจจุบัน และลูกค้าในอนาคต
ผ่านทีม

ขาย/ลูกค้าสัมพันธ์ ซึ่งจะประสานงานดูแลลูกค้ากับผู้บริหารและผู้จัดการฝ่ายต่าง ๆ ของบริษัทฯ

ทั้งนี้ การให้บริการของอุตสาหกรรมเครือสหพัฒน์ ในลักษณะเบ็ดเสร็จครบวงจร (One Stop
Service) จึงเป็นทางเลือกใหม่สำหรับผู้ประกอบการที่มีความประสงค์จะแก้ปัญหาด้านต่าง ๆ อาทิ
เช่น แรงงาน สิ่งแวดล้อม หรือกำลังมองหาพื้นที่ที่มีความพร้อมในด้านระบบสาธารณูปโภคขั้นพื้นฐาน
เช่น ไฟฟ้า น้ำประปา ระบบระบายน้ำและโทรคมนาคม
อีกทั้งยังมุ่งเน้นพัฒนาธุรกิจให้เป็นเขตอุตสาหกรรม

ชั้นนำเชิงนิเวศน์ (Eco Industrial Park)
ที่มุ่งเน้นการจัดการที่เป็นมิตรกับสิ่งแวดล้อมและผู้มีส่วนได้ส่วนเสีย อันได้แก่
ชุมชนรอบสวนอุตสาหกรรม นิคมอุตสาหกรรมใกล้เคียง เป็นต้น
เพื่อสร้างสังคมที่น่าอยู่ควบคู่ไปกับการดำเนินธุรกิจที่ต่อเนื่อง

Brand Positioning การกำหนดคุณสมบัติพิเศษของที่ดิน ว่ามีลักษณะพิเศษในการแข่งขันอย่างไร
ซึ่งในกลยุทธ์การแข่งขันนั้น บริษัทฯ
มีการนำเสนอความแตกต่างการเป็นผู้นำด้านความมั่นคงของระบบสาธารณูปโภคขั้นพื้นฐาน อาทิ
ไฟฟ้า น้ำประปา และระบบบำบัดน้ำเสีย ที่สามารถบำบัดน้ำเสียผ่านมาตรฐานกรมโรงงาน
ด้วยระบบที่ใช้กระแสไฟฟ้าอย่างคุ้มค่าที่สุด ซึ่งถือเป็นแนวทางการจัดการพลังงานอย่างยั่งยืน อีกทั้ง
ทำเลที่ตั้งสวนอุตสาหกรรมเครือสหพัฒน์
ยังตั้งอยู่บนพื้นที่ที่เหมาะแก่การขนส่งสินค้าหรือผลิตภัณฑ์ไปยังเขตนิคมอุตสาหกรรมอื่น ๆ
หรือท่าเรือต่าง ๆ

บริษัทฯ สามารถควบคุมภาพลักษณ์ของสวนอุตสาหกรรมเครือสหพัฒน์
โดยมีการจัดหาและคัดเลือกโรงงานและบริษัทที่จะเข้ามาประกอบธุรกิจภายในสวนอุตสาหกรรมเครือสหพัฒน์
ราคาพื้นที่ภายในสวนอุตสาหกรรมเครือสหพัฒน์จึงมีราคาสูง
เพื่อป้องกันโรงงานที่ไม่มีความสมบูรณ์และความพร้อมในทุก ๆ ด้าน ดังนั้น
นักลงทุนต่างชาติยินดีซื้อที่ดินภายในสวนอุตสาหกรรมเครือสหพัฒน์ เพื่อประกอบธุรกิจในราคาสูง
เปรียบเสมือนผลิตภัณฑ์ Brand name ถึงมีราคาสูงเพียงใด ก็ยังคงมีลูกค้าสนใจในผลิตภัณฑ์นั้น ๆ
สำหรับราคาขายที่ดินต่อไร่ภายในสวนอุตสาหกรรมเครือสหพัฒน์
เปรียบเทียบกับพื้นที่เขตอุตสาหกรรมและนิคมอุตสาหกรรมข้างเคียงในแต่ละภูมิภาคมีราคาที่สูงกว่า
แต่ผู้ประกอบการยังตัดสินใจมาลงทุนในพื้นที่เครือสหพัฒน์ ทั้งนี้
เนื่องจากความได้เปรียบในด้านโครงสร้างพื้นฐาน ที่มีความพร้อมและความมั่นคงในระบบไฟฟ้า
โดยภายในสวนอุตสาหกรรมเครือสหพัฒน์ทุกแห่ง เป็นที่ตั้งของสถานีไฟฟ้าย่อย (Sub-Station)
ของการไฟฟ้าส่วนภูมิภาค
รวมทั้งมีโรงงานผลิตกระแสไฟฟ้าจากก๊าซธรรมชาติและชีวมวลภายในสวนอุตสาหกรรมเครือสหพัฒน์
ศรีราชาและลำพูน ระบบสำรองน้ำดิบที่เพียงพอ
ระบบผลิตประปาที่ได้ตามมาตรฐานการประปาส่วนภูมิภาคและระบบบำบัดน้ำเสีย

นอกจากนี้ บริษัทฯ ได้นำระบบบริหารงานคุณภาพ ISO 9001:2008
ด้านการพัฒนาที่ดินและบริการสาธารณูปโภคพื้นฐาน และระบบการจัดการสิ่งแวดล้อม ISO
14001:2004 ด้านระบบบำบัดน้ำเสียรวม (Central WasteWater Treatment)
มาใช้ในสวนอุตสาหกรรมเครือสหพัฒน์ทั้ง 3 แห่ง ตลอดจนสวนอุตสาหกรรมเครือสหพัฒน์ ศรีราชา
ได้รับการรับรองเป็นสถานประกอบการที่ปฏิบัติตามมาตรฐานความรับผิดชอบทางสังคมของธุรกิจไทย
ตามระบบการจัดการมาตรฐานแรงงานไทย (มรท. 8001-2546) และในปี 2554
ได้รับประกาศนียบัตรจากกระทรวงอุตสาหกรรม ในส่วนของระบบบำบัดน้ำเสียส่วนกลาง
ให้เป็นระบบบำบัดน้ำเสียรวมที่ได้รับมาตรฐานโรงงานจัดการกากอุตสาหกรรม “ระดับเหรียญทอง”
ภายใต้ “โครงการยกระดับผู้ประกอบการจัดการของเสีย”
ซึ่งจะเป็นส่วนช่วยในการตัดสินใจของนักธุรกิจ ที่ประสงค์จะเข้ามาประกอบกิจการ
ภายในสวนอุตสาหกรรมเครือสหพัฒน์ได้ง่ายขึ้น

จุดเด่นของสวนอุตสาหกรรมเครือสหพัฒน์

เหตุผลที่ลูกค้าเลือกประกอบกิจการในสวนอุตสาหกรรมเครือสหพัฒน์ ที่สำคัญ ได้แก่

1.  ทำเลที่ตั้งสวนอุตสาหกรรมเครือสหพัฒน์ เป็นทำเลที่มีศักยภาพในการพัฒนา และการ

  ขยายตัวทางเศรษฐกิจสูง มีความสะดวกและประหยัดเวลาในการขนส่งสินค้า ทั้งทางบก

  ทางอากาศ และทางทะเล คือ

(1) ทางบก

  สวนอุตสาหกรรมเครือสหพัฒน์ ศรีราชา กบินทร์และลำพูน ทั้ง 3 แห่ง
  ตั้งอยู่บนถนนทางหลวงสายหลักที่เอื้ออำนวยต่อการคมนาคมขนส่งไปยังภูมิภาคต่าง ๆโดย

- สวนอุตสาหกรรมเครือสหพัฒน์ ศรีราชา ตั้งอยู่ถนนสุขาภิบาล 8 เชื่อมกับ

ทางหลวงพิเศษหมายเลข 7 ( ถนนสายกรุงเทพฯ-พัทยา-ระยอง)

- สวนอุตสาหกรรมเครือสหพัฒน์ กบินทร์บุรี ตั้งอยู่ทางหลวงหมายเลข 33

(ถนนสุวรรณศร)

- สวนอุตสาหกรรมเครือสหพัฒน์ ลำพูน ตั้งอยู่ทางหลวงหมายเลข 116

(ถนนเลี่ยงเมืองลำพูน-ป่าซาง)

โดยบริเวณรอบ ๆ สวนอุตสาหกรรมมีความเจริญ มีสถานศึกษา ธนาคาร
โรงพยาบาลและส่วนราชการที่จะอำนวยความสะดวกได้ครบถ้วน

(2) ทางอากาศ

  - สวนอุตสาหกรรมเครือสหพัฒน์ ศรีราชา อยู่ห่างจากสนามบินสุวรรณภูมิเพียง

  98 กิโลเมตร และสนามบินอู่ตะเภา 59 กิโลเมตร

  - สวนอุตสาหกรรมเครือสหพัฒน์ กบินทร์บุรี อยู่ห่างจากสนามบินสุวรรณภูมิ เพียง 155 กิโลเมตร
  และสนามบินอู่ตะเภา 195 กิโลเมตร

  - สวนอุตสาหกรรมเครือสหพัฒน์ ลำพูน อยู่ห่างจากสนามบินเชียงใหม่เพียง 35

  กิโลเมตร

(3) ทางทะเล

  - สวนอุตสาหกรรมเครือสหพัฒน์ ศรีราชา อยู่ห่างจากท่าเรือน้ำลึกแหลมฉบัง

  เพียง 6 กิโลเมตร

2.  มีคุณภาพในการพัฒนาสวนอุตสาหกรรม และความพร้อมทางด้านระบบสาธารณูปโภค

  และสิ่งอำนวยความสะดวกต่าง ๆ สำหรับรองรับการลงทุน โดยจัดให้มีการให้บริการใน

  เรื่องการผลิตน้ำเพื่ออุตสาหกรรม ระบบบำบัดน้ำเสียส่วนกลางที่มีคุณภาพมาตรฐาน

  ระบบรักษาความปลอดภัย ทั้งในยามปกติและยามมีเหตุฉุกเฉิน การดูแลรักษาภูมิทัศน์

  สภาพแวดล้อม สถานพยาบาลส่วนกลาง และร้านค้า Factory Outlet เป็นต้น

3.  บริษัทฯ มีโครงสร้างทางการเงินที่มั่นคง และพัฒนาพื้นที่สำหรับสวนอุตสาหกรรมแล้ว 3 แห่ง
    ในจังหวัดชลบุรี จังหวัดปราจีนบุรี และจังหวัดลำพูน โดยแต่ละสวนอุตสาหกรรมจะมีที่ดิน
    อาคาร โรงงานสำเร็จรูป (SMEs Factory) ทั้งแบบขายและให้เช่า
    ไว้พร้อมรองรับการขยายการลงทุนของผู้ประกอบการในกลุ่มอาเซียน
    ซึ่งเป็นผลจากการที่มีข้อตกลง FTA ไทย - อาเซียน

4.  สวนอุตสาหกรรมเครือสหพัฒน์ เป็นการดำเนินธุรกิจบริหารงานโดยเอกชน
    ทำให้มีความยืดหยุ่นในการปรับปรุง
    และพัฒนาการให้บริการได้มากกว่าการบริหารงานโดยการนิคมอุตสาหกรรม
    และสามารถนำเสนอรูปแบบของการบริการที่รวดเร็ว ตอบสนองความ

  ต้องการของลูกค้าได้ดี

5.  สวนอุตสาหกรรมเครือสหพัฒน์ กบินทร์บุรี และสวนอุตสาหกรรมเครือสหพัฒน์ ลำพูน
    ตั้งอยู่ในพื้นที่ราบสูงเป็นทำเลที่เหมาะสม และเป็นปัจจัยสำคัญของนักธุรกิจในการตัด

  สินใจตั้งสถานประกอบการอุตสาหกรรมสำหรับสวนอุตสาหกรรมเครือสหพัฒน์ ศรีราชา
  ที่ตั้งอยู่ในพื้นที่ราบชายฝั่งทะเลภาคตะวันออก อาจเกิดน้ำหลากเข้าพื้นที่สวนอุตสาหกรรม

ในระยะเวลาสั้น ๆ จากลำห้วยสาธารณะหรืออ่างเก็บน้ำ โดยเฉพาะในฤดูที่มีฝนมากผิด

  ปกติ ประเด็นปัญหาอุทกภัยที่เกิดขึ้นบริษัทฯ
  ได้จัดทำแผนป้องกันและแก้ไขสถานการณ์ฉุกเฉินไว้พร้อมแล้ว

จุดด้อยของสวนอุตสาหกรรมเครือสหพัฒน์

  - สวนอุตสาหกรรมเครือสหพัฒน์ เป็นพื้นที่เตรียมพร้อมไว้สำหรับอุตสาหกรรมที่ผลิตขาย

  ภายในประเทศ และที่เน้นการส่งออกเป็นหลัก แต่ยังไม่ได้มีการจัดตั้งเขตปลอดภาษีอากร

  (Free Zone-FZ) ซึ่งดำเนินการร่วมกับกรมศุลกากร เพื่อประโยชน์ด้านภาษี สำหรับ

  อุตสาหกรรมที่ผลิตเพื่อส่งออก

4.3.3 การจัดหาผลิตภัณฑ์และบริการ และผลกระทบต่อสิ่งแวดล้อม

(1) การจัดหาผลิตภัณฑ์และบริการ

บริษัทฯ จะจัดเตรียมที่ดินในแต่ละสวนอุตสาหกรรมเครือสหพัฒน์ ไม่ต่ำกว่า 1,000 ไร่
โดยมีหลักเกณฑ์ในการพิจารณา ได้แก่ ทำเลที่ตั้ง แหล่งน้ำ สาธารณูปโภคต่าง ๆ
นโยบายและข้อกำหนด

ต่าง ๆ ของทางราชการ เป็นต้น ดำเนินการออกแบบและวางผังโครงการ
ศึกษาผลกระทบสิ่งแวดล้อมและกำหนดความต้องการในการขยายตัวของบริษัทในกลุ่ม
โดยจัดให้มีระบบสาธารณูปโภคอย่างครบถ้วนเพียงพอต่อความต้องการของบริษัทที่ประสงค์จะเข้ามาประกอบกิจการ
ซึ่งในการพัฒนาที่ดินดังกล่าว

ดำเนินการในลักษณะที่จะเป็นการพัฒนาเป็นขั้น ๆ ตามความต้องการในการใช้ประโยชน์ให้คุ้มค่า
โดยไม่

ให้เกิดการสูญเปล่าในการลงทุน

(2) ผลกระทบต่อสิ่งแวดล้อม

เนื่องจากภายในสวนอุตสาหกรรมเครือสหพัฒน์ ประกอบด้วยโรงงานจำนวนมาก
ซึ่งอาจนำไปสู่ปัญหาสิ่งแวดล้อม บริษัทฯ
ได้ตระหนักถึงความสำคัญของการควบคุมผลกระทบต่อสิ่งแวดล้อม จึงดำเนินการพัฒนา
กำหนดมาตรการ แนวทาง และวิธีการในการดำเนินงานต่าง ๆ ที่เกี่ยวกับสิ่งแวดล้อม
โดยในระยะเริ่มแรกได้มีการจัดตั้งหน่วยงานขึ้นมา เพื่อรับผิดชอบรวบรวมข้อมูล ทดลองและวิจัย
เพื่อควบคุมและป้องกันไม่ให้การดำเนินงานของสวนอุตสาหกรรมเครือสหพัฒน์
ก่อให้เกิดผลกระทบต่อสิ่งแวดล้อมตามมาตรฐานที่กรมโรงงานอุตสาหกรรมกำหนด
ต่อมาเมื่อมีโรงงานมากขึ้น งานมากขึ้นจากหน่วยงานของ บริษัทฯ จึงได้แยกตัวออกมาจัดตั้งเป็น
บริษัท อีสเทิร์นไทยคอนซัลติ้ง 1992 จำกัด
เพื่อทำหน้าที่ในการวิจัยพัฒนาและดูแลด้านสิ่งแวดล้อมทั้งหมดของสวนอุตสาหกรรมเครือสหพัฒน์ ทั้ง 3
แห่ง ทั้งเรื่องการบำบัดน้ำเสีย การกำจัดขยะมูลฝอย การจัดทำรายงานผลกระทบสิ่งแวดล้อม เช่น
ตรวจวัดคุณภาพอากาศและเสียง ซึ่งที่ผ่านมาผลการตรวจวัดของสวนอุตสาหกรรมเครือสหพัฒน์ทั้ง 3
แห่งเป็นไปตามเกณฑ์มาตรฐาน ทั้งนี้ในแต่ละสวนอุตสาหกรรมเครือสหพัฒน์ บริษัทฯ
ได้จัดให้มีระบบบำบัดน้ำเสียส่วนกลาง กำหนดให้โรงงานต่าง ๆ
ต้องมีระบบบำบัดน้ำเสียในเบื้องต้นก่อนปล่อยลงสู่ส่วนกลาง ปัจจุบัน บริษัทฯ
ได้ดำเนินการพัฒนาและปรับปรุงด้านสิ่งแวดล้อม ภายในสวนอุตสาหกรรมเครือสหพัฒน์ทั้ง 3
แห่งอย่างต่อเนื่อง ด้วยการรับรองระบบการจัดการสิ่งแวดล้อม ISO 14001:2004 ของระบบ
Central WasteWater Treatment จากสำนักรับรองระบบคุณภาพ (สรร.)
สังกัดสถาบันวิจัยวิทยาศาสตร์และเทคโนโลยีแห่งประเทศไทย (วว)

  4.3.4 งานที่ยังไม่ได้ส่งมอบ -ไม่มี-